
PËR NJË SHTESË NË VENDIMIN NR.191, DATË 22.3.2007 TË KËSHILLIT TË MINISTRAVE “PËR VENDOSJEN E OPONENCËS TEKNIKE SHTETËRORE PËR PROJEKTET E NDËRTIMIT TË HIDROCENTRALEVE, ME KONCESION”, TË NDRYSHUAR

Në mbështetje të nenit 100 të Kushtetutës, të neneve 4, 6, 8 e 18 të  ligjit nr.8402, datë 10.9.1998 “Për kontrollin dhe disiplinimin e punimeve të ndërtimit”, dhe të nenit 8 të ligjit nr.9836, datë 26.11.2007 “Për Buxhetin e Shtetit, të vitit 2008”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Pas pikës 7, të vendimit nr.191, datë 22.3.2007 të Këshillit të Ministrave, të ndryshuar, të shtohet pika 7/1, me këtë përmbajtje:
«7/1. Pagesat e grupit të ekspertëve, për periudhën 1 korrik deri më 31 dhjetor 2008, në shumën 10 758 000 (dhjetë milionë e shtatëqind e pesëdhjetë e tetë mijë) lekë, të përballohen nga fondet korente, zëri «Transferta të jashtme », të miratuara në buxhetin e vitit 2008, për Ministrinë e Ekonomisë, Tregtisë dhe Energjetikës.».
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

